paragraph_text: Kao mladić se 1991. pridružio Srpskoj radikalnoj stranci. U dva navrata, 1997. i 1998., izabran je za zastupnika u Narodnoj skupštini Republike Srpske. Kada je Poplašen izabran za predsjednika Republike Srpske 1998., Tadić je imenovan njegovim šefom Kabineta i savjetnikom. Međutim, visoki predstavnik Carlos Westendorp je zbog opstrukcije provođenja Daytonskog mirovnog sporazuma smijenio Poplašena i njegove suradnike, uključujući i Tadića, te im izdao zabranu kandidiranja na izborima.